Si tama nniḍen ad d-naf Tasekla tamaziɣt i yuɣen abrid ɣezzifen deg usnulfu swudem n tira. Amaru amaziɣ ur ixulef ara imura nniḍen deg umaḍal, ula d netta yerfed imru iwakken ad d-yini i tmetti-ines ayen yakk yettḥulfu, ad d-ibeggen idles-is, ad dyemmeslay ɣef ugdud-is akk d wayen id as-d-yezzin. D acu kan timawit ur as-tefki ara ttawilat ilaqen iwakken ad iḥrez agerruj-is, am wakken i as-tefka i tira, s tira agdud amaziɣ yesaḥbiber ɣef yiẓuran-is daɣen ad d-yeḥrez tasekla-is.